गंगा-दशहरा पर किया गंगा स्नान; कैंसर से लड़ रही पत्नी की इच्छा को किया पूरा
Navjot Singh Sidhu Family; Rishikesh Trip | Ganga Dussehra Congress  पंजाब प्रदेश कांग्रेस के पूर्व प्रधान नवजोत सिंह सिद्धू अपनी पत्नी की इच्छा को पूरा करने के लिए परिवार सहित ऋषिकेश पहुंचे हैं।
पंजाब प्रदेश कांग्रेस के पूर्व प्रधान नवजोत सिंह सिद्धू अपनी पत्नी की इच्छा को पूरा करने के लिए परिवार सहित ऋषिकेश पहुंचे हैं। नवजोत सिद्धू ने अपने परिवार की तस्वीरों को सोशल मीडिया पर शेयर किया है। गौरतलब है कि उनकी पत्नी नवजोत कौर बीते कुछ समय से कैंसर से लड़ रही हैं और अब उनकी कीमोथैरेपी भी चल रही है।
नवजोत सिंह सिद्धू ने बताया कि यहां आकर गंगा स्नान करना उनकी पत्नी की इच्छा थी। सिद्धू ने ट्वीट करते हुए कहा- मेरी पत्नी की दिली इच्छा को पूरा किया… ऋषिकेश में गंगा दशहरा के शुभ अवसर पर पवित्र गंगा में एक डुबकी लगाई !! हर-हर गंगे, नमामि गंगे
काफी कमजोर दिखीं डॉ. नवजोत कौर
सिद्धू की तरफ से शेयर की गई तस्वीरों में डॉ. नवजोत कौर कीमोथैरेपी की वजह से काफी कमजोर दिख रही हैं, लेकिन वह यहां आकर काफी खुश भी हैं। उनके दोनों बच्चे बेटा करण सिद्धू व राबिया सिद्धू भी साथ हैं। नवजोत सिंह ने परिवार सहित गंगा में डुबकी भी लगाई और परिवार के साथ नेचर के बीच समय भी व्यतीत किया है।
जानें क्या है गंगा दशहरा
हर साल ज्येष्ठ माह में शुक्ल पक्ष की दशमी तिथि को मां गंगा की पूजा-अर्चना की जाती है। इस तिथि को गंगा दशहरा कहा जाता है। इस बार गंगा दशहरा आज मनाया गया। ऐसी मान्यता है कि इस दिन गंगा स्नान करने से सारे पाप धुल जाते हैं। इसी दिन मां गंगा का पृथ्वी पर अवतरण हुआ था। भागीरथ अपने पूर्वजों की आत्मा का उद्धार करने के लिए गंगा को पृथ्वी पर लेकर आए थे। इसी कारण गंगा को भागीरथी भी कहा जाता है।